
ΔΕΛΤΙΟ ΤΥΠΟΥ
ΟΑΕΔ - ΔΥΠΑ: Eφάπαξ επίδομα 300€ για μακροχρόνια ανέργους
Το Κέντρο Κοινότητας του Δήμου Μετεώρων ενημερώνει για το εφάπαξ επίδομα 300€ που αφορά τους μακροχρόνια ανέργους.
 Οι άνεργοι που έχουν συμπληρώσει από 18/4/2022 και μετά συνεχόμενη εγγεγραμμένη ανεργία άνω των πέντε ετών, έχουν καταρτίσει Ψηφιακό Ατομικό Σχέδιο Δράσης, και δεν λαμβάνουν κάποιο επίδομα ή χρηματική ενίσχυση, μπορείτε να λάβετε εφάπαξ χρηματική παροχή των 300 ευρώ.
Επιπλέον θα πρέπει να έχουν ετήσιο συνολικό οικογενειακό εισόδημα, ανεξάρτητα από την πηγή προέλευσής του, πραγματικό και τεκμαρτό:
· έως 16.000 ευρώ για άγαμο υπόχρεο ή υπόχρεο σε κατάσταση χηρείας, χωρίς εξαρτώμενα μέλη
· έως 16.000 ευρώ για τους εν διαστάσει συζύγους, το οποίο προσαυξάνεται κατά 3.000 ευρώ για κάθε τέκνο
· έως 24.000 ευρώ για έγγαμους ή για μέρη συμφώνου συμβίωσης χωρίς τέκνα, το οποίο προσαυξάνεται κατά 3.000) ευρώ για κάθε τέκνο.
Η διαδικασία για την καταβολή της παροχής έχει ως εξής:
· Οι δυνητικά δικαιούχοι εισέρχονται στην πλατφόρμα με τους κωδικούς TaxisNet
· Καταχωρούν ή επικαιροποιούν τα στοιχεία τραπεζικού λογαριασμού (IBAN) για την καταβολή της παροχής, καθώς και την οικογενειακή τους κατάσταση
· Η ΔΥΠΑ ελέγχει την πλήρωση των προϋποθέσεων αυτεπάγγελτα (διάστημα ανεργίας και Ψηφιακό ΑΣΔ), καθώς και μέσω διασταύρωσης με τα στοιχεία αρμόδιων φορέων (ΑΑΔΕ, ΗΔΙΚΑ)
· Η καταβολή της παροχής γίνεται αυτόματα στους λογαριασμούς των δικαιούχων.
Μόνο όσοι είναι μακροχρόνια άνεργοι πάνω από 5 έτη και καταρτίσουν Ψηφιακό ΑΣΔ μπορούν να εισέλθουν στην πλατφόρμα και να καταχωρίσουν ΙΒΑΝ. Όσοι άνεργοι έχουν ήδη καταρτίσει Ατομικό Σχέδιο Δράσης (ΑΣΔ) θα πρέπει να το μετατρέψουν σε Ψηφιακό ΑΣΔ.
Συγκεκριμένα, θα εισέρχονται με κωδικούς TaxisNet στις ηλεκτρονικές υπηρεσίες (eservices) της ΔΥΠΑ και θα επιβεβαιώνουν ή επικαιροποιούν τα στοιχεία του ΑΣΔ ώστε να μετατραπεί αυτόματα σε Ψηφιακό ΑΣΔ.
Όσοι άνεργοι δεν έχουν ήδη καταρτίσει ΑΣΔ θα πρέπει να κλείσουν ραντεβού με εργασιακό σύμβουλο στο Κέντρο Προώθησης Απασχόλησης (ΚΠΑ2) της περιοχής τους είτε μέσω τηλεδιάσκεψης (MyDYPAlive) είτε δια ζώσης.
Για να κλείσουν ραντεβού μέσω τηλεδιάσκεψης, οι άνεργοι θα πρέπει να επισκεφτούν την σωστή ηλεκτρονική διεύθυνση του gov.gr. Οι άνεργοι μπορούν να κλείσουν στο myDYPAlive για να εξυπηρετηθούν από εξειδικευμένο υπάλληλο τη Δημόσια Υπηρεσία Απασχόλησης (ΔΥΠΑ) μέσω τηλεδιάσκεψης, ώστε να ωφεληθούν από παρεχόμενες υπηρεσίες προς εγγεγραμμένους ανέργους και επιχειρήσεις.
Ειδικότερα παρέχονται:
· Συμβουλευτικές υπηρεσίες προς εγγεγραμμένους ανέργους
· Συμβουλευτικές υπηρεσίες προς επιχειρήσεις
· Συμβουλευτικές υπηρεσίες από το δίκτυο EURES
· Διόρθωση στοιχείων μητρώου της ΔΥΠΑ
Για να κλείσει ο άνεργος το ψηφιακό του ραντεβού θα χρειαστεί να καταχωρίσει:
· το ονοματεπώνυμο σας
· την ηλεκτρονική διεύθυνση (email)
· τον αριθμό του κινητού τηλεφώνου
· τη διεύθυνση του
Το ραντεβού μπορεί να το κλείσει και κάποιος άλλος όμως στην τηλεδιάσκεψη όμως θα πρέπει να είστε εσείς. Κατά τη διάρκεια της τηλεδιάσκεψης θα ζητηθεί η επίδειξη εγγράφων ταυτοποίησης, ανάλογα την περίπτωση (δελτίο 

αστυνομικής ταυτότητας, διαβατήριο, άδεια παραμονής, καταστατικό εταιρείας κλπ).
Για να κλείσουν ραντεβού δια ζώσης, οι άνεργοι θα πρέπει είτε να στείλουν μήνυμα ηλεκτρονικού ταχυδρομείο (email) στο ΚΠΑ2 είτε να τηλεφωνήσουν στο ενιαίο τηλεφωνικό κέντρο 1555 του Υπουργείου Εργασίας και Κοινωνικών Υποθέσεων.
Το Κέντρο Κοινότητας Δήμου Μετεώρων εντάσσεται στο επιχειρησιακό πρόγραμμα «Περιφερειακό Επιχειρησιακό Πρόγραμμα Θεσσαλίας 2014-2020», συγχρηματοδοτείται από το Ευρωπαϊκό Κοινωνικό Ταμείο και βασίζεται σε τρεις πυλώνες που είναι η υποδοχή, ενημέρωση και η υποστήριξη των πολιτών, η συνεργασία με υπηρεσίες και φορείς της πόλης και τέλος η παροχή υπηρεσιών που έχουν ως στόχο τη βελτίωση του βιοτικού επιπέδου  και διασφαλίζουν την κοινωνική ένταξη των πολιτών.

Κέντρο Κοινότητας Δήμου Μετεώρων
Ηπείρου και Πυθαγόρα
Καλαμπάκα
email: kentro_koinotitas@dimosmeteoron.com

